《自严滩至新安途中纪兴十首呈司马汪公 其九》
明代·胡应麟

白岳新游快，青溪旧迹存。乱山冲虎过，奇石象狮蹲。

贾舶环枫社，渔梁护荜门。飞鸿渺天末，消息信乾坤。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。